| Knock Nevis |
| --- |
| Knock Nevis*Knock Nevis* Dubajaus dokuose |
| Bendra informacija |
| Valstybė | Norvegija |
| Vėliava |  |
| Statytojas | Sumitomo Corporation |
| Plaukioja (-jo) nuo | 1979 m. |
| Savininkas | *First Olsen Tankers Pte. Ltd.* |
| Buvę pavadinimai | 1979–1989 *Seawise Giant*1989–1991 *Happy Giant*1991–2004 *Jahre Viking* |
| Plaukiojo iki | 2010 m. |
| Būsena | išardytas |
| Charakteristikos |
| Tipas | supertanklaivis |
| Tonažas | 260 941 BRT |
| Vandentalpa | 83 189 t esant tuščiam laivui218 230 t pilnai pakrautam laivui |
| Ilgis | 458,45 m |
| Plotis | 68,8 m |
| Grimzlė | 24,61 m |
| Galia | 50 000 AG |
| Varomoji jėga | garo turbina |
| Greitis | 16 mazgų |
| Įgula | 40 |
| Pastabos | stabdymo kelias - 10,2 kmapsisukimo spindulys - 3,7 km |

**Knock Nevis** – norvegų supertanklaivis, buvęs pats ilgiausias laivas pasaulyje (458 m). Pastatytas 1979 m. iki 2010 m. buvo naudojamas kaip plaukiojanti naftos saugykla. Pilnai pakrautas laivas, dėl didelės grimzlės negalėjo praplaukti ne tik Sueco ir Panamos kanalais, bet ir Lamanšo sąsiauriu. 2010 m. nurašytas į metalo laužą.

Istorija
--------

Tanklaivis pastatytas, graikų užsakovui, kompanijoje *Sumitomo Corporation*, Jokosukos mieste, Japonijoje. Tačiau, dar nebaigtą laivą įsigijo Tung Chao Yung iš Honkongo. Statybos metu laivas buvo pažymėtas numeriu 1016, o vėliau savininkas jam suteikė *Seawise Giant* vardą.

Ilgiausių laivų palyginimas
Laivo ilgio palyginimas su žymiais statiniais
Naujasis savininkas norėjo tanklaivį padidinti, todėl laivas buvo perpjautas, pridedant papildomas korpuso sekcijas, padidinant keliamąją galią nuo 480 tūkst. iki rekordinių 564 736 tonų.

Iš pradžių laivas plaukiojo tarp Artimųjų rytų ir JAV, o 1986 m. buvo naudojamas kaip plaukiojantis naftos terminalas Irano naftos saugojimui ir perpumpavimui Irano-Irako karo metu. 1988 m. gegužę laivas buvo apgadintas atakuojančių Irako lėktuvų.

Pasibaigus karui laivas buvo nutemptas į Brunėjų, kur buvo nupirktas norvegų kompanijos *KS-company*. Laivas buvo suremontuotas Singapūre ir pervadintas į *Happy Giant*. 1991 m. dar nesibaigus remonto darbams kompanija *KS-company* perėjo laivybos kompanijos *Jørgen Jahre* valdžion, todėl laivų statyklą laivas paliko besivadindamas *Jahre Viking*.

Vėliau *KS-company* buvo nupirkta laivų valdytojo Fredo Olseno savo kompanijai *First Olsen Tankers*.

JAV ir Europoje priėmus įstatymą, draudžiantį naudoti tanklaivius su viengubu bortu (*Knock Nevis* borto storis tik 35 mm). 2004 m. Dubajuje laivas buvo perstatytas į naftos gavybos, saugojimo ir transportavimo stotį, o pavadinimas pakeistas į *Knock Nevis*. Dabar laivas naudojamas, kaip naftos saugykla viename iš naftos gavybos rajonų Ali-Šachime, Katare.

2009 m. gruodį laivas buvo parduotas išardymui į Indiją. Paskutinei kelionei laivas buvo pervadintas į *Mont*. Paskutinį kartą laivas nofotografuotas prieš pjaustant 2010 m. sausio 4 d.

Šaltiniai
---------

1. ↑  Det Norske Veritas, 2008, Previous Owners[neveikianti nuoroda].
2. 1 2 3  Det Norske Veritas, 2008, Previous Names[neveikianti nuoroda].
3. 1 2  Det Norske Veritas, 2008, Summary.
4. 1 2  Det Norske Veritas, 2008, Dimensions.
5. ↑
6. ↑   Archyvuota kopija 2010-07-02 iš Wayback Machine projekto.
7. ↑  Singh, 1999.
8. ↑  Michelle Wiese Bockmann and Janet Porter (15 December 2009). „Knock Nevis heading for Indian scrapyard". Lloyd's List. Nuoroda tikrinta 2010-03-24.
9. ↑  „The world's largest ship to be scrapped". 5 September 2009. Suarchyvuotas originalas 2010-03-17. Nuoroda tikrinta 2010-03-24.
10. ↑  „Crude oil carrier Mont awaits clearance to dock at Alang". Press Trust of India. 19 December 2009. Nuoroda tikrinta 2010-03-24.
11. ↑   Archyvuota kopija 2011-02-01 iš Wayback Machine projekto.

Nuorodos
--------

|  |  |
| --- | --- |
|  | **Vikiteka: Knock Nevis** – vaizdinė ir garsinė medžiaga  |

* Nuotraukos ir informacija Archyvuota kopija 2011-08-09 iš Wayback Machine projekto. **(**angl.**)**
* Didžiausias pasaulio laivas **(**angl.**)**